કૃષ્ણાનંદજી કૃત કૈલાશ દર્શન પુસ્તકનું પ્રકાશન વર્ષ પ્રાપ્ય નથી એટલે અહીં કરેલી યાદી મુજબ સૌથી પહેલું પુસ્તક ગણવું હોય ૧૯૪૩માં માત્ર પચ્ચીસ દિવસના ટૂંકાગાળામાં પોતાની ૧૫ કૈલાશયાત્રા અને ૧૭ માનસરોવર યાત્રાના અનુભવોને આધારે હિન્દી પુસ્તક લખનારા સ્વામી પ્રણવાનંદજીના પુસ્તકને નિર્વિવાદીત રીતે આ વિષયનું સર્વપ્રથમ પુસ્તક ગણી શકાય. શ્રી કૈલાશ-માનસરોવર તીરે જ વસનારા સ્વામીજીએ સૌ પહેલી કૈલાસ માનસયાત્રા ૧૯૨૮માં કરી હતી. એટલું જ નહીં, આ પુસ્તકમાં કૈલાસ અને માનસરોવર વિશે સ્વામીજીએ કરેલાં સંશોધનો વિશે વાંચો તો તમને ખ્યાલ આવે કે આ વિષયે લખાયેલું પહેલું પુસ્તક હોવા છતાં એક રીતે સંપૂર્ણ પણ છે. કૈલાસયાત્રાનું આટલું સંપૂર્ણ પુસ્તક અને પ્રશસ્ત પથદર્શક પુસ્તક હજુ સુધી કદાચ કોઇપણ ભાષામાં પ્રસિદ્ધ થયું નથી.